CELEX: 52006PC0486
Language: lv
Date: 2006-09-08
Title: Priekšlikums Padomes direktīva ar ko groza Direktīvu 92/84/EEK par spirta un alkoholisko dzērienu akcīzes nodokļa likmju saskaņošanu

Svarīgs juridisks paziņojums

|

52006PC0486

Priekšlikums Padomes direktīva ar ko groza Direktīvu 92/84/EEK par spirta un alkoholisko dzērienu akcīzes nodokļa likmju saskaņošanu  /* COM/2006/0486 galīgā redakcija - CNS 2006/0165 */  

	[pic] | EIROPAS KOPIENU KOMISIJA |Briselē, 8.9.2006COM(2006) 486 galīgā redakcija2006/0165 (CNS)PriekšlikumsPADOMES DIREKTĪVAar ko groza Direktīvu 92/84/EEK par spirta un alkoholisko dzērienu akcīzes nodokļa likmju saskaņošanu(iesniegusi Komisija)PASKAIDROJUMA RAKSTS1) PRIEKŠLIKUMA KONTEKSTS-  Priekšlikuma pamatojums un mērķiPadomes 1992. gada 19. oktobra Direktīvā 92/84/EEK par spirta un alkoholisko dzērienu akcīzes nodokļa likmju saskaņošanu katrai produktu kategorijai noteiktas zemākās nodokļa likmes. Direktīvas 8. pantā noteikts, ka Komisijai jāveic regulāras pārbaudes un jāsagatavo ziņojums un vajadzības gadījumā jāsniedz priekšlikums, uz kura pamata Padome pārbauda minētajā direktīvā noteiktās nodokļa likmes.Komisijas 2004. gada 26. maija ziņojumā bija secināts, ka vajadzīga dalībvalstu akcīzes nodokļa tuvināšana, lai nodrošinātu iekšējā tirgus pareizu darbību jo īpaši saistībā ar iespējamo konkurences kropļošanu un krāpšanu. Taču tam nebija pievienots priekšlikums, un tā mērķis drīzāk bija veicināt debates Padomē, Eiropas Parlamentā un Ekonomikas un sociālo lietu komitejā.Pēc šīm debatēm Padome 2005. gada 12. aprīlī aicināja Komisiju „iesniegt priekšlikumu pielāgot zemākās akcīzes nodokļa likmes, lai novērstu Kopienas zemāko likmju faktiskās vērtības krišanos, paredzot pārejas posmus un atkāpes tām dalībvalstīm, kurām varētu būt grūtības palielināt likmes; Komisijai arī būtu pienācīgi jāņem vērā šī īpašā jautājuma vispārējais politiskais delikātums”.Pēc tam, kad Komisija bija izvērtējusi šo jautājumu, tā ierosināja grozīt Direktīvu 92/84/EEK šādi:-  no 2008. gada 1. janvāra par 31 % paaugstināt zemākās likmes alkoholam, starpproduktiem un alum atbilstīgi 1993.-2005. gada inflācijai,-  izņēmuma kārtā līdz 2010. gada 1. janvārim piešķirt pārejas posmus tām dalībvalstīm, kam varētu būt grūtības līdz 2008. gada 1. janvārim palielināt likmes līdz jaunajam minimālajam apjomam, šādus pārejas posmus nosakot, ņemot vērā, kādu piepūli tas prasa no attiecīgās dalībvalsts;-  pārskatīšanas procedūrai saskaņā ar direktīvas 8. pantu nodrošināt lielāku elastību un mazākus izdevumus un pagarināt pārskatīšanas posmu no 2 gadiem līdz 4 gadiem.Zemākās nodokļu likmes paaugstināšanas galvenais mērķis ir atjaunot tās 1992. gada reālo vērtību. Zemāko likmju paaugstinājums, ievērojot inflāciju, nenozīmē neizbēgamu likmju faktiskās vērtības pieaugumu. Savukārt, ja neizdotos sabalansēt specifiskās zemākās likmes un inflāciju, šo likmju faktiskā vērtība saruktu. Tātad šāda veida zemāko likmju paaugstinājums ir vajadzīgs, lai saglabātu Padomes 1992. gadā apstiprinātās likmes kā prasību iekšējā tirgus darbībai bez fiskālajām robežām.Jāatzīmē, ka alkoholisko dzērienu kategorijas, attiecībā uz kurām 1992. gadā vienojās par pozitīvām zemākajām akcīzes nodokļa likmēm un uz kurām tādējādi attiecas paaugstinājums, ir alus, starpprodukti un alkohols. Vīnam noteiktā zemākā likme ir nulle un tādējādi šo likmi nepaaugstina.-  Vispārīgais kontekstsSpirta un alkoholisko dzērienu akcīzes nodokļa piemērošanas pamats Kopienā ir noteikts divās direktīvās. Padomes 1992. gada 19. oktobra Direktīvā 92/83/EEK par spirta un alkoholisko dzērienu akcīzes nodokļa likmju saskaņošanu formulēta vienota definīcija produktiem, uz kuriem attiecas nodoklis, norādīta nodokļa aprēķināšanas metode un kritēriji, saskaņā ar kuriem uz noteiktiem produktiem var attiecināt atbrīvojumu vai samazinātu likmi. Padomes 1992. gada 19. oktobra Direktīva 92/84/EEK par spirta un alkoholisko dzērienu akcīzes nodokļa likmju saskaņošanu katrai produktu kategorijai nosaka zemākās nodokļa likmes. Šis priekšlikums attiecas tikai uz Padomes Direktīvu 92/84/EEK par spirta un alkoholisko dzērienu akcīzes nodokļa likmju saskaņošanu.Saskaņā ar Padomes Direktīvas 92/84/EEK 8. pantu notiek regulāra pārbaudes procedūra.Saskaņā ar šo noteikumu Komisijas pirmais ziņojums bija gatavs 1995. gada 13. septembrī. Tomēr tam nebija pievienots nekāds priekšlikums, tajā tikai vērsa uzmanību uz dažām grūtībām.Pirms Komisijas otrā ziņojuma, kas tika iesniegts 2004. gada 26. maijā, notika plaša apspriešanās ar dalībvalstu iestādēm, uzņēmēju pārstāvjiem un interešu grupām. Ziņojumā bija secināts, ka jātuvina dalībvalstu akcīzes nodokļa likmes, lai samazinātu konkurences kropļošanu un krāpšanu. Tomēr, ņemot vērā dalībvalstu atšķirīgos viedokļus par piemērotu zemākās likmes apjomu un to, ka par jebkurām izmaiņām jāpanāk vienprātīga vienošanās, Komisija toreiz priekšlikumu neiesniedza. Tā vietā Komisija norādīja, ka tā vēlētos uzsākt plašas debates Padomē, Eiropas Parlamentā un Ekonomikas un sociālo lietu komitejā un ka, pamatojoties uz šo debašu iznākumu, Komisija nolemtu, vai iesniegt vai neiesniegt priekšlikumus par visiem vai tikai dažiem ziņojumā skartajiem jautājumiem.Notika debates. Pēc debatēm Komisija norādīja, ka lielākā daļa dalībvalstu iestājas par to, ka būtu jāpielāgo zemākās akcīzes nodokļa likmes, lai kompensētu inflāciju un atjaunotu to faktisko vērtību. Komisija aprēķināja, ka saskaņā ar Eiropas Kopienu Statistikas biroja datiem par ikgadējā HICP (Saskaņotais patēriņa cenu indekss) pārmaiņām laikposmā no 1993. līdz 2005. gadam kopējā inflācija ES no 1993. gada 1. janvāra līdz 2005. gada 31. decembrim ir bijusi 31% robežās[1].-  Spēkā esošie noteikumi priekšlikuma jomāPadomes 1992. gada 19. oktobra Direktīva 92/84/EEK par spirta un alkoholisko dzērienu akcīzes nodokļa likmju saskaņošanu katrai produktu kategorijai, ar ko nosaka minimālās nodokļa likmes, 1992. gadā noteica šādas likmes, kas piemērojamas no 1993. gada 1. janvāra:.Produkts | Likme, kas aprēķināta par | Pašreizējās zemākās likmes |Vīns (nedzirkstošais un dzirkstošais) | hl produkta | 0 EUR |Alus | par hl/Plato grādu vai hl/spirta tilpumkoncentrācijas vienību* | 0,748 EUR vai 1,87EUR |Starpprodukti | hl produkta | 45EUR |Alkohols | par hl tīra spirta | 550 EUR |* Direktīvā dalībvalstīm paredzēta iespēja aplikt ar akcīzes nodokli par Plato grādu vai spirta tilpumkoncentrāciju .-  Atbilstība pārējiem ES politikas virzieniem un mērķiemŠis priekšlikums ir saderīgs ar Eiropas Savienības politiku un mērķiem citās jomās. Tātad šāda veida zemāko likmju paaugstinājums ir vajadzīgs, lai saglabātu Padomes 1992. gadā apstiprinātās likmes kā prasību minimumu iekšējā tirgus darbībai bez fiskālajām robežām. Līdz šim, nosakot tikai zemākās likmes, dalībvalstis varēja noteikt likmes apjomā, ko tās uzskatīja par piemērotu savas valsts apstākļiem un valsts politikas integrācijai, tostarp vajadzības gadījumā, ņemot vērā veselības aizsardzības mērķus.2) APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMS-  Apspriešanās ar ieinteresētajām personāmKomisijas 2004. gada 26. maija ziņojumam vajadzēja sagādāt Padomei, Eiropas Parlamentam un Ekonomikas un sociālo lietu komitejai iespēju debatēt par izvirzītajiem jautājumiem. Padome pēc tajā notikušajām diskusijām ar dalībvalstīm iesniedza secinājumus par Komisijas 2005. gada ziņojumu un tie ir šādi.- dalībvalstu vairākums ir pārliecināts, ka lielāka tuvināšana palīdzētu samazināt konkurences kropļošanu un krāpšanu, taču tika iebilsts pret šīs tuvināšanas apjomu un virzienu.- Nevienojās par visu alkoholisko dzērienu pozitīvo zemāko likmi. Divpadsmit dalībvalstis ir noteikti pret jebkuru priekšlikumu ieviest pozitīvu zemāko likmi vīnam.- Ir liela viedokļu vienprātība par to, ka būtu jāpielāgo zemākās akcīzes nodokļa likmes, lai kompensētu inflāciju un atjaunotu to faktisko vērtību.- Lielākā daļa dalībvalstu neuzskata, ka veselības un sociālie aspekti būtu galvenais faktors likmju noteikšanā.Tādēļ Padome aicināja Komisiju „iesniegt priekšlikumu pielāgot zemākās akcīzes nodokļa likmes, lai novērstu Kopienas zemāko likmju faktiskās vērtības krišanos, paredzot pārejas posmus un atkāpes tām dalībvalstīm, kurām varētu būt grūtības palielināt likmes; Komisijai arī būtu pienācīgi jāņem vērā šī īpašā jautājuma vispārējais politiskais delikātums”.-  Ekspertu atzinumu pieprasīšana un izmantošanaŅemot vērā šā priekšlikuma ierobežoto darbības jomu, ekspertu atzinumu pieprasīšana un izmantošana nebija vajadzīga.-  Ietekmes novērtējumsŠā priekšlikuma mērķis ir atjaunināt pašreizējo Direktīvu 92/84/EEK, palielinot zemākās likmes, lai atjaunotu to faktisko vērtību, par ko vienojās Padome 1992. gadā, uzskatot, ka tas ir minimālais priekšnosacījums, lai nodrošinātu iekšējā tirgus pareizu darbību bez fiskālajām robežām.Komisijas pētījums, ko tā veica, lai sagatavotu 2004. gada ziņojumu, nedeva jaunas atziņas, kas, raugoties no šodienas pozīcijām, būtu arguments pret šādu pielāgojumu.Taču šis pielāgojums var dažām dalībvalstīm radīt grūtības, jo tām samērā īsā laikposmā būtiski jāpalielina likmes, lai sasniegtu jauno likmju minimumu – skatīt turpmāko 2., 3. un 4. tabulu. Lai pārvarētu šīs grūtības, priekšlikumā paredzēta atkāpe, kas pieļauj pārejas posmus līdz 2010. gada 1. janvārim; šādus pārejas posmus nosakot, ņemot vērā, kādu piepūli tas prasa no attiecīgās dalībvalsts. Šai sakarā ir ierosināts izmantot objektīvu kritēriju, kas izteikts procentos, par kādiem valsts pašreizējās likmes būtu jāpalielina, lai atbilstu jaunajam likmju minimumam. Dalībvalstīm, kam likmes jāpaaugstina par vairāk nekā 10 %, bet mazāk par 20 %, ierosina pārejas posmu līdz 2009. gada 1. janvārim; dalībvalstīm, kam likmes jāpaaugstina par vairāk nekā 20 %, ierosina pārejas posmu līdz 2010. gada 1. janvārim (sal. ar ierosināto pasākumu kopsavilkumu).Priekšlikuma ekonomisko un sociālo ieteikmi var uzskatīt par minimālu. Piemēram, attiecībā uz alu Maltai, Latvijai, Vācijai, Luksemburgai, Čehijai un Lietuvai tas nozīmētu akcīzes nodokļa palielinājumu par EUR 0,01 (vienu eurocentu) puslitram alus, kam alkohola tilpumkoncentrācija ir 5 %, vēlākais līdz 2010. gada 1. janvārim. Turklāt attiecībā uz MVU jau ir noteikumi, kas mazajiem uzņēmumiem (alus darītavām un spirta rūpnīcām) ļauj izmantot samazinātas likmes[2], tomēr tas ir jautājums, kur lēmums jāpieņem attiecīgajai dalībvalstij. Patērētājam, ņemot vērā sekojošo mazumtirdzniecības cenu pielāgojumu, šis palielinājums visdrīzāk būtu mazāks nekā parastā ES gada inflācijas likme.3) PRIEKŠLIKUMA JURIDISKIE ASPEKTI-  Ierosināto pasākumu kopsavilkumsKomisija ierosina turpmāko.- No 2008. gada 1. janvāra par 31 % paaugstināt zemākās likmes alkoholam, starpproduktiem un alum atbilstīgi 1993.-2005. gada inflācijai.Saskaņā ar Eiropas Kopienu Statistikas biroja datiem par ikgadējā HICP (Saskaņotais patēriņa cenu indekss) pārmaiņām laikposmā no 1993. līdz 2005. gadam kopējā inflācija ES no 1993. gada 1. janvāra līdz 2005. gada 31. decembrim ir bijusi 31 % robežās. Tādējādi, piemērojot šos pieauguma procentus zemākajām likmēm, zemākās likmes būtu šādas:1. TABULAProdukts | Likme, kas aprēķināta par | Pašreizējās zemākās likmes | Indiksētā zemākā likme uz 31/12/2005 (pašreizējā likme x 1,31) |Vīns (nedzirkstošais un dzirkstošais) | hl produkta | 0 EUR | 0 EUR |Alus | hl/Plato grādu vai hl/spirta tilpumkoncentrācijas vienību | 0,748 EUR vai 1,87 EUR | 0,98 EUR vai 2,45 EUR |Starpprodukti | hl produkta | 45 EUR | 59 EUR |Alkohols | par hl tīra spirta | 550 EUR | 720 EUR |Tiek ierosināts, lai grozījumi stātos spēkā 2008. gada 1. janvārī. Tas dos pietiekami daudz laika dalībvalstīm, kurām jāīsteno pielāgojumi, veicot gada budžeta procedūras.- Izņēmuma kārtā piešķirt pārejas posmu līdz 2010. gada 1. janvārim tām dalībvalstīm, kurām varētu būt grūtības palielināt likmes līdz 2008. gada 1. janvārim, lai atbilstu jaunajam likmju minimumam.Likmes, ko piemēroja dalībvalstu vairākums, ir lielākas nekā ierosinātais likmju minimums, un tātad šīm valstīm nav jāveic nekāda darbība. Taču vairākās dalībvalstīs to piemērotās likmes ir zemākas nekā ierosinātais likmju minimums un tādējādi tām likmes ir jāpalielina šādi:2. TABULA – ALUSDalībvalsts | Pašreizējā dalībvalsts likme, izteikta euro (1) (2) | Vajadzīgais procentuālais palielinājums, lai atbilstu jaunajai zemākajai likmei 0,98 euro par Plato grādu vai 2,45 euro par katru alkohola tilpumkoncentrācijas grādu |Plato | Alkohola tilpumkoncentrācijas grāds |Malta | 0,746 | 31,3% |Latvija | 1,87 | 31% |Vācija | 0,787 | 24,5% |Luksemburga | 0,7933 | 23,5% |Čehija | 0,81 | 20,9% |Lietuva | 2,03 | 20,6% |Spānija | 0,91 | 7,7% |3. TABULA – STARPPRODUKTIDalībvalsts | Pašreizējā dalībvalsts likme, izteikta euro (1) (2) | Vajadzīgais procentuālais palielinājums, lai atbilstu jaunajai zemākajai likmei – EUR 59 |Grieķija | 45,00 | 31% |Kipra | 45,89 | 28,5% |Malta | 46,57 | 26,6% |Portugāle | 54,57 | 8,1% |Spānija | 55,53 | 6,2% |4. TABULA – ALKOHOLSDalībvalsts | Pašreizējā dalībvalsts likme, izteikta euro (1) (2) | Vajadzīgais procentuālais palielinājums, lai atbilstu jaunajai zemākajai likmei – EUR 720 |Kipra | 610,71 | 17,9% |Slovēnija | 695,14 | 3,6% |Parindes:(1) Dalībvalstīm, kas nav eurozonas dalībvalstis, piemēro maiņas kursu, kas publicēts Eiropas Savienības Oficiālajā Vēstnesī C 244, 4.10.2005.(2) Dalībvalstu valsts likmes ir likmes, kas paziņotas uz 2006. gada janvāri.Tomēr jāpiemin, ka ne visām šīm dalībvalstīm būs grūtības palielināt likmes jaunās minimālās likmes spēkā stāšanās dienā 2008. gada 1. janvārī, lai nodrošinātu atbilstību jaunajai zemākajai likmei. Līdz ar to netiek ierosināts paredzēt pārejas posmu dalībvalstīs, kurās likme jāpaaugstina par mazāk nekā 10 %, lai nodrošinātu atbilstību jaunajai zemākajai likmei, un kurām jau ir pietiekami daudz laika, t.i., laiks no priekšlikuma pieņemšanas līdz dienai, kad tas stājas spēkā. Tādēļ attiecīgajās dalībvalstīs (Spānijā, Portugālē, Slovēnijā) vajadzīgajam valsts likmes palielinājumam jāstājas spēkā līdz 2008. gada 1. janvārim. Taču dalībvalstīm, kam valsts likmes jāpalielina vairāk nekā par 10 %, ierosina pārejas posmu līdz 2010. gada 1. janvārim. Dalībvalstīm, kam likmes jāpaaugstina par vairāk nekā 10 %, bet mazāk par 20 %, ierosināts pārejas posms līdz 2009. gada 1. janvārim; dalībvalstīm, kam likmes jāpaaugstina par vairāk nekā 20 %, ierosināts pārejas posms līdz 2010. gada 1. janvārim.- Pārskatīšanas procedūrai saskaņā ar direktīvas 8. pantu nodrošināt lielāku elastību un mazākus izdevumus un pagarināt pārskatīšanas posmu no 2 gadiem līdz 4 gadiem.Ir lietderīgi veicināt pārskatīšanas procedūras elastīgumu un samazināt tās izdevumus, jo īpaši ļaujot Komisijai pašai spriest, vai ziņojums ir vajadzīgs vai nav. Turklāt divi gadi ir pārāk īss laikposms, lai veiktu vajadzīgo padziļināto iekšējā tirgus darbības un pārējo aspektu pārbaudi, kas ir jāņem vērā Komisijas ziņojumā, un lai pienācīgā perspektīvā novērtētu pārmaiņas dalībvalstu tiesību aktos. Lai novērtētu visus šos aspektus, vairāk piemērots būtu četru gadu laikposms, nevis divu gadu laikposms, ko piemēro pašreiz.-  Juridiskais pamatsEiropas Kopienas dibināšanas līgums un jo īpaši tā 93. pants.-  Subsidiaritātes principsPriekšlikums ir gan Kopienas, gan dalībvalstu kompetencē. Tādēļ piemērojams subsidiaritātes princips. Tā kā šīs direktīvas grozījuma priekšlikuma mērķis ir palielināt zemākās likmes, lai atjaunotu to faktisko vērtību, par kuru vienojās Padome 1992. gadā, uzskatot, ka tas ir minimālais priekšnosacījums, lai nodrošinātu iekšējā tirgus pareizu darbību bez fiskālajām robežām, ir vajadzīga Kopienas līmeņa pieeja.-  Proporcionalitātes principsPriekšlikums atbilst proporcionalitātes principam šāda (-u) iemesla (-u) dēļ.Direktīvā paredzēts palielināt zemākās likmes, lai atjaunotu to faktisko vērtību, par ko vienojās Padome 1992. gadā, uzskatot, ka tas ir minimālais priekšnosacījums, lai nodrošinātu iekšējā tirgus pareizu darbību bez fiskālajām robežām. Tādēļ ir vajadzīga Kopienas līmeņa rīcība. Ja likme ir lielāka par zemāko, dalībvalstis var noteikt akcīzes nodokļa likmes spirtam un alkoholiskajiem dzērieniem apjomā, ko tās uzskata par piemērotu atbilstīgi šo valstu konkrētajiem apstākļiem.-  Juridisko instrumentu izvēleIerosinātie juridiskie instrumenti: direktīva.Citi instrumenti nebūtu piemēroti, jo priekšlikuma mērķis ir grozīt dažus spēkā esošās Direktīvas 92/84/EEK pantus. Tādēļ ierosinātajam instrumentam ir jābūt direktīvai, ar ko groza Direktīvu 92/84/EEK.4) IETEKME UZ BUDŽETUPriekšlikuma pieņemšana budžetu neietekmēs.5) PAPILDU INFORMĀCIJA-  Spēkā esošo tiesību aktu atcelšanaJa priekšlikumu pieņems, spēkā esošie tiesību akti būs drīzāk grozāmi nekā atceļami.-  Atbilstības tabulaDalībvalstu vairākumam nebūs jāveic nekādi pasākumi attiecībā uz direktīvas īstenošanu, jo dalībvalstu likmēs jau ir ņemtas vērā jaunās zemākās likmes. Tomēr vairākām dalībvalstīm būs jāpaaugstina likmes, lai ņemtu vērā jaunās zemākās likmes. Tomēr labas pārvaldības labad dalībvalstis tiek aicinātas paziņot Komisijai to valsts noteikumu tekstu, ar ko transponē direktīvu, lai apstiprinātu, ka tās ievēro jaunās zemākās likmes .2006/0165 (CNS)PriekšlikumsPADOMES DIREKTĪVAar ko groza Direktīvu 92/84/EEK par spirta un alkoholisko dzērienu akcīzes nodokļa likmju saskaņošanuEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 93. pantu,ņemot vērā Komisijas priekšlikumu[3],ņemot vērā Eiropas Parlamenta atzinumu[4],ņemot vērā Eiropas Ekonomikas un sociālo lietu komitejas atzinumu[5],tā kā:1.  Padomes 1992. gada 19. oktobra Direktīvā 92/84/EEK par spirta un alkoholisko dzērienu akcīzes nodokļa likmju saskaņošanu[6] noteiktas zemākās nodokļa likmes, saskaņā ar kurām dalībvalstis var brīvi noteikt savas likmes apjomā, kādu tās uzskata par piemērotu atbilstīgi valsts politikas mērķiem, tostarp veselības aizsardzībai.2.  Saskaņā ar minētās direktīvas 8. pantu veica spirta un alkoholisko dzērienu akcīzes nodokļa likmju pārbaudi.3.  Komisijas pirmajā ziņojumā par šo tematu 1995. gada 13. septembrī[7] uzmanība tika vērsta uz dažām grūtībām, un pēc tam notika apspriešanās, kurā piedalījās dalībvalsts iestādes, uzņēmēju pārstāvji un interešu grupas.4.  Pēc šīs apspriešanās radās otrais Komisijas ziņojums[8], ko iesniedza 2004. gada 26. maijā. Ziņojumā bija secināts, ka vajadzīga dalībvalstu akcīzes nodokļa tuvināšana, lai nodrošinātu iekšējā tirgus pareizu darbību jo īpaši saistībā ar iespējamo konkurences kropļošanu un krāpšanu.5.  Šai sakarā ir jākompensē Kopienas spirta un alkoholisko dzērienu zemāko likmju faktiskās vērtības pazemināšanās. Tādēļ atbilstīgi inflācijai būtu jāpalielina zemākās likmes.6.  Lai mazinātu grūtības, kādas varētu būt minētajām dalībvalstīm, kurām būtiski būtu jāpalielina likmes, lai nodrošinātu atbilstību jaunajām zemākajām likmēm, ir lietderīgi paredzēt pārejas posmus.7.  Tāpat regulārās pārskatīšanas procedūra ir jāveido elastīgāka un jāsamazina tās izdevumi, un jāpielāgo pārbaudes laikposmi. Pašreizējais divu gadu posms ir pārāk īss, lai pienācīgi novērtētu pārmaiņas dalībvalstu tiesību aktos. Pārskatīšana būtu jāveic ik pēc četriem gadiem.8.  Tāpēc attiecīgi jāgroza Direktīva 92/84/EEK,IR PIEŅĒMUSI ŠO DIREKTĪVU.1. pantsDirektīvu 92/84/EEK groza šādi.(1) Direktīvas 1. pantu aizstāj ar šādu:„1. pantsDalībvalstis ne vēlāk kā no 2008. gada 1. janvāra piemēro zemākās akcīzes nodokļa likmes saskaņā ar šīs direktīvas noteikumiem.”(2) Ar šādu daļu aizstāj 3. panta 1. punkta pirmo daļu:„No 2008. gada 1. janvāra spirtam un dzērienu sastāvā esošajam spirtam, izņemot 4., 5. un 6. pantā minētos dzērienus, zemākā akcīzes nodokļa likme ir EUR 720 par hektolitru tīra spirta.”(3) Direktīvas 4. pantu aizstāj ar šādu:„4. pantsNo 2008. gada 1. janvāra zemākā akcīzes nodokļa likme starpproduktiem ir EUR 59 par vienu hektolitru produkta.”(4) Direktīvas 6. pantu aizstāj ar šādu:„6. pantsNo 2008. gada 1. janvāra alum ir viena no turpmākajām zemākajām akcīzes nodokļa likmēm, ko piemēro gatavam produktam:a) EUR 0,98 par vienu hektolitru / Plato grādu,b) EUR 2,45 par vienu hektolitru/spirta tilpumkoncentrācijas vienību.”(5) Iekļauj šādu 7.a pantu:„ 7.a pantsAtkāpjoties no 1. panta, dalībvalstis, kurām 2007. gada 31. decembrī spēkā esošās akcīzes nodokļa likmes bija jāpalielina vismaz par 10 %, lai pielāgotu tās 3., 4. un 6. pantā noteiktajām zemākajām likmēm, var atlikt zemākās akcīzes nodokļa likmes piemērošanu līdz 2009. gada 1. janvārim. Ja likmes jāpalielina par vairāk nekā 20 %, zemākās akcīzes nodokļa likmes piemērošanu var atlikt līdz 2010. gada 1. janvārim.”(6) Direktīvas 8. pantu aizstāj ar šādu:„8. pantsIk pēc četriem gadiem, pirmo reizi vēlākais 2010. gada 31. decembrī, Komisija pārbauda šajā direktīvā noteiktās akcīzes nodokļa likmes. Vajadzības gadījumā tā sagatavo ziņojumu vai priekšlikumu. Padome saskaņā ar Līguma 93. pantu nosaka vajadzīgos pasākumus.”2. pantsTransponēšana1. Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2007. gada 31. decembrim izpildītu šīs direktīvas prasības. Dalībvalstis tūlīt dara zināmus Komisijai minēto tiesību aktu noteikumus un minēto aktu un šīs direktīvas atbilstības tabulu.Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka to, kā izdarīt šādas atsauces.2. Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē, […]Padomes vārdāpriekšsēdētājs [1] Patieso HICP nosaka, sākot ar 1997. gadu. Pirms 1997. gada dati ir iegūti, izmantojot HICP starpindeksus. Izmantotie HICP dati par ikgadējām pārmaiņām ir šādi: 1993.g.: 3,4%; 1994.g.: 2,8%; 1995.g.: 2,8%; 1996.g.: 2,4%; 1997.g.: 1,7%; 1998.g.: 1,3%; 1999.g.: 1,2%; 2000.g.: 1,9%; 2001.g.: 2,2%; 2002.g.: 2,1%, 2003: 2,0%; 2004: 2,0%; 2005: 2,1%.[2] OV L316, 31.10.1992., 21 lpp. 4. un 22. pants Padomes Direktīvā 92/83/EEK par to, kā saskaņojams akcīzes nodoklis spirtam un alkoholiskajiem dzērieniem.[3] OV C […], […], […]. lpp.[4] OV C […], […], […]. lpp.[5] OV C […], […], […]. lpp.[6] OV L 316, 31.10.1992., 29. lpp.[7] COM(1995)285.[8] COM(2004)223.